ᱰᱟᱞᱤᱭᱟᱱ

ᱰᱟᱞᱤᱭᱟᱱ /ˌdɑːljɑːn/ ᱫᱚ ᱞᱤᱭᱟᱣᱱᱤᱝ ᱯᱚᱱᱚᱛ, ᱪᱤᱱ ᱨᱤᱱ ᱦᱚᱲ ᱟᱜ ᱟᱹᱯᱱᱟᱹᱛ ᱨᱮ ᱢᱤᱫ ᱢᱩᱬ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱟᱱᱟ, ᱟᱨ ᱞᱤᱭᱟᱣᱱᱤᱝ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ (ᱯᱨᱟᱵᱷᱤᱱᱥᱟᱞ ᱨᱮᱱᱟᱜ ᱨᱟᱡᱽᱜᱟᱲ ᱥᱮᱱᱭᱟᱝ ᱛᱟᱭᱚᱢ) ᱟᱨ ᱠᱚᱧᱮ ᱥᱟᱢᱟᱝ ᱪᱤᱱ ᱨᱮᱱᱟᱜ ᱯᱩᱱᱟᱹᱭ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱞᱤᱭᱟᱳᱰᱳᱝ ᱯᱨᱟᱭᱫᱤᱯ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜ, ᱱᱚᱶᱟ ᱞᱤᱭᱟᱣᱱᱤᱝ ᱟᱨ ᱯᱩᱨᱟᱹ ᱠᱚᱧᱮ ᱥᱟᱢᱟᱝ ᱵᱟᱱᱟᱨ ᱜᱮ ᱮᱛᱚᱢ ᱥᱚᱦᱚᱨ ᱠᱟᱱᱟ ᱾ ᱰᱟᱞᱤᱭᱟᱱ ᱠᱚᱧᱮ ᱨᱮ ᱭᱤᱝᱠᱳ ᱟᱨ ᱚᱱᱥᱚᱱ ᱨᱮᱱᱟᱜ ᱯᱨᱤᱯᱷᱮᱠᱪᱩᱨᱚᱞ ᱥᱚᱦᱚᱨ ᱠᱚ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱰᱟᱸᱰᱳᱝ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ, ᱛᱮᱦᱮᱧ ᱥᱟᱢᱟᱝ ᱮᱥᱤᱭᱟ ᱞᱟᱹᱜᱤᱫ ᱢᱤᱫ ᱠᱟᱹᱣᱰᱤ ᱟᱹᱨᱤ, ᱥᱤᱯᱤᱝ ᱟᱨ ᱞᱚᱡᱤᱥᱴᱤᱠᱥ ᱛᱟᱞᱢᱟ, ᱰᱟᱞᱤᱭᱟᱱ ᱟᱜ ᱟᱡᱟᱜ ᱡᱟᱦᱟᱡᱽ ᱜᱷᱟᱴ ᱞᱟᱹᱜᱤᱫ ᱛᱮ ᱵᱤᱫᱮᱥᱤ ᱫᱟᱲᱮ ᱦᱚᱛᱮᱛᱮ ᱵᱮᱵᱷᱟᱨᱚᱜ ᱠᱟᱱ ᱢᱤᱫ ᱞᱟᱹᱠᱛᱤᱭᱟᱱ ᱱᱟᱜᱟᱢ ᱢᱮᱱᱟᱜᱼᱟ ᱾ ᱰᱟᱞᱤᱭᱟᱱ ᱫᱚ ᱢᱟᱲᱟᱝ "ᱰᱟᱞᱱᱤ" (Russian: Дальний; ᱟᱨ "ᱰᱟᱭᱨᱮᱱ" (Japanese: 大連) ᱵᱟᱱᱟᱨ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱟᱫᱚ, ᱥᱚᱦᱚᱨ ᱫᱚ ᱢᱩᱬ ᱡᱟᱦᱟᱡᱽ ᱜᱷᱟᱴ ᱟᱨᱛᱷᱚᱨ ᱠᱷᱚᱱ "ᱡᱟᱦᱟᱡᱽ ᱜᱷᱟᱴ ᱟᱨᱛᱷᱚᱨ" ᱟᱨ "ᱨᱤᱭᱚᱡᱩᱱ" ᱞᱮᱠᱟᱛᱮ ᱵᱟᱰᱟᱭᱚᱜ ᱛᱟᱦᱮᱸᱫ ᱾ ᱱᱚᱶᱟ ᱱᱤᱛᱚᱜ ᱥᱚᱦᱚᱨ ᱨᱮᱱᱟᱜ ᱞᱩᱥᱚᱝᱠᱳ ᱦᱚᱱᱚᱛ ᱠᱟᱱᱟ ᱾ ᱱᱟᱜᱟᱢ ᱚᱛᱱᱚᱜ ᱦᱚᱲ ᱮᱞ ᱠᱟᱹᱣᱰᱤ ᱟᱹᱨᱤ ᱥᱟᱜᱟᱲᱚᱢ ᱞᱚᱠᱟᱞ ᱦᱮᱡ ᱥᱮᱱ ᱰᱟᱞᱤᱭᱟᱱ ᱨᱮ ᱵᱩᱨᱩ ᱥᱚᱲᱚᱠ ᱤᱫᱤ ᱛᱮ ᱟᱹᱰᱤ ᱦᱚᱲ ᱰᱩᱞᱩᱝ ᱜᱟᱹᱰᱤ (ᱥᱟᱭᱠᱤᱞ) ᱛᱮ ᱥᱮᱱᱚᱜ ᱵᱟᱝ ᱟᱛᱟ ᱠᱚᱣᱟ ᱾ ᱰᱟᱞᱤᱭᱟᱱ ᱦᱚᱸ ᱪᱤᱱ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫ ᱠᱟᱱᱟ ᱡᱟᱦᱟᱸ ᱢᱚᱴᱚᱨᱥᱟᱭᱠᱤᱞ ᱢᱮᱱᱟᱜᱼᱟ, ᱪᱮᱫᱟᱜ ᱪᱮ ᱰᱮᱦᱮᱨ ᱛᱮᱫ ᱥᱚᱲᱚᱠ ᱨᱮ ᱢᱚᱴᱚᱨᱥᱟᱭᱠᱤᱞ ᱪᱟᱞᱟᱣ ᱟᱹᱱᱟᱹᱨᱤ ᱦᱚᱛᱮᱛᱮ ᱨᱤᱴᱨᱤᱠᱴᱤᱰ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱢᱤᱫ ᱚᱥᱟᱨ ᱵᱟᱥ ᱥᱤᱥᱴᱟᱢ ᱟᱨ ᱢᱤᱫ ᱠᱩᱥᱚᱞ ᱢᱮᱴᱨᱚ ᱥᱤᱥᱴᱟᱢ ᱢᱮᱱᱟᱜᱼᱟ ᱾ ᱱᱚᱵᱷᱮᱢᱵᱚᱨ ᱒᱐᱑᱕ ᱥᱟᱞ ᱫᱷᱟᱹᱨᱤᱡ, ᱰᱟᱞᱤᱭᱟᱱ ᱢᱮᱴᱨᱚ ᱨᱮ ᱚᱛ ᱵᱷᱤᱛᱤᱨ ᱛᱮ ᱞᱟᱭᱤᱱ ᱑, ᱞᱟᱭᱤᱱ ᱒ ᱟᱨ ᱚᱛ ᱪᱮᱛᱟᱱ ᱛᱮ ᱞᱟᱭᱤᱱ ᱑᱒ (ᱢᱟᱲᱟᱝ ᱫᱚ ᱞᱟᱭᱤᱱ R2 ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ) ᱟᱨ ᱞᱟᱭᱤᱱ ᱓ ᱥᱮᱞᱮᱫ ᱟᱠᱟᱱᱟ ᱾ ᱱᱟᱶᱟ ᱞᱟᱭᱤᱱ ᱟᱨ ᱢᱮᱴᱨᱚ ᱥᱤᱥᱴᱟᱢ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱰᱟᱞᱤᱭᱟᱱ ᱴᱨᱟᱢ ᱥᱤᱥᱴᱟᱢ ᱪᱤᱱ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱤᱥᱴᱟᱢ ᱠᱟᱱᱟ ᱾ ᱢᱤᱝᱡᱩ ᱟᱭᱤᱥᱤ ᱠᱟᱨᱰ ᱵᱮᱵᱷᱟᱨ ᱠᱟᱛᱮ ᱥᱚᱦᱚᱨ ᱨᱮᱱᱟᱜ ᱰᱮᱦᱮᱨ ᱛᱮᱫ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱫᱷᱟᱹᱨᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱰᱚᱢᱮᱥᱴᱤᱠ ᱟᱨ ᱡᱮᱜᱮᱛᱟᱹᱨᱤ ᱒᱐᱐᱕ ᱥᱟᱞ ᱨᱮ ᱰᱟᱞᱤᱭᱟᱱ ᱫᱚ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱰᱟᱞᱤᱭᱟᱱ ᱡᱷᱚᱣᱩᱥᱩᱭᱡᱤ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ ᱵᱮᱱᱟᱣ ᱠᱮᱜᱼᱟ, ᱚᱠᱟᱨᱮ ᱪᱤᱱ ᱨᱮᱱᱟᱜ ᱟᱹᱰᱤ ᱢᱩᱬ ᱥᱚᱦᱚᱨ ᱠᱚ ᱟᱨ ᱮᱛᱚᱢ ᱠᱳᱨᱤᱭᱟ ᱟᱨ ᱡᱟᱯᱟᱱ ᱨᱮᱱᱟᱜ ᱥᱚᱦᱚᱨ ᱠᱚ ᱥᱟᱞᱟᱜ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ ᱞᱟᱹᱜᱤᱫ ᱥᱚᱡᱷᱮ ᱩᱰᱟᱹᱜ ᱠᱟᱱ ᱛᱟᱦᱮᱸᱫ ᱾ ᱒᱐᱑᱔ ᱥᱟᱞ ᱨᱮ, ᱩᱰᱟᱹᱱ ᱰᱟᱹᱦᱤ ᱑᱓,᱕᱕᱑,᱒᱒᱓ ᱯᱟᱥᱮᱧᱡᱚᱨ ᱥᱟᱶ ᱪᱤᱱ ᱨᱮᱱᱟᱜ ᱒᱐ ᱟᱱᱟᱜ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱛᱟᱦᱮᱸ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱰᱟᱞᱤᱭᱟᱱ ᱮᱭᱟᱨᱞᱟᱭᱤᱱᱥ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Dalian Government website Dalian Government website ᱪᱷᱟᱸᱪ:Liaoning topics ᱪᱷᱟᱸᱪ:Liaoning ᱪᱷᱟᱸᱪ:Metropolitan cities of the People's Republic of China ᱪᱷᱟᱸᱪ:SEZ ᱪᱷᱟᱸᱪ:Most populous cities in the People's Republic of China ᱪᱷᱟᱸᱪ:Bo Hai